Ανανέωση Άδειας Λειτουργίας Γραφείου Ιδιωτικών Ερευνών (Ατομική Επιχείρηση)
Δικαιολογητικά για Ανανέωση Αδείας Λειτουργίας Γραφείων Ιδιωτικών Ερευνών (Γ.Ι.Ε.) σε Ατομική Επιχείρηση
Σε έντυπο της Υπηρεσίας, με πλήρη στοιχεία – στοιχεία ταυτότητας ενδιαφερομένου, έδρα της επιχείρησης, Α.Φ.Μ., αρμόδια Δ.Ο.Υ. της επιχείρησης και δραστηριότητες που θα παρέχει.
Κατάθεση από τον αιτούντα (δια ζώσης ή ταχυδρομικά)
Είναι ΄Ελληνας πολίτης ή ομογενής ή πολίτης χώρας – μέλους της Ευρωπαϊκής ΄Ενωσης, εφόσον για τον τελευταίο δεν συντρέχει κώλυμα δημόσιας τάξης ή δημόσιας ασφάλειας ή δημόσιας υγείας.
Έχει συμπληρώσει το 18ο έτος της ηλικίας του.
Δεν πάσχει από οποιασδήποτε μορφής ψυχική νόσο και δεν είναι χρήστης ναρκωτικών ουσιών.
Δεν έχει απολυθεί από δημόσια υπηρεσία για πειθαρχικό παράπτωμα σχετικό με τα αδικήματα της περίπτωσης γ΄ παρ. 1 του άρθρου 2 του Ν.2518/1997 όπως τροποποιήθηκε και ισχύει.
Δεν είναι κατασκευαστής ή έμπορος όπλων, πυρομαχικών ή εκρηκτικών υλών.
Δεν χορηγείται άδεια λειτουργίας αν δεν παρέλθει πενταετία από την έξοδο τους σε πρόσωπα που: α. Υπηρέτησαν στην Ελληνική Αστυνομία, το Λιμενικό Σώμα, την Εθνική Υπηρεσία Πληροφοριών (Ε.Υ.Π.), το Σώμα Δίωξης Οικονομικού Εγκλήματος (Σ.Δ.Ο.Ε.), το Κέντρο Πληροφορικής του Υπουργείου Οικονομικών (ΚΕ.Π.Υ.Ο.), τις Δημόσιες Οικονομικές Υπηρεσίες (Δ.Ο.Υ.), την Εθνική Επιτροπή Τηλεπικοινωνιών και Ταχυδρομείων (Ε.Ε.Τ.Τ.) και τον Οργανισμό Τηλεπικοινωνιών Ελλάδος (Ο.Τ.Ε.) με οποιαδήποτε σχέση εργασίας, αν δεν παρέλθει πενταετία από την έξοδο τους από την υπηρεσία ή το φορέα. β. Εργάζονται με οποιαδήποτε σχέση εργασίας σε τράπεζες ή χρηματιστηριακές επιχειρήσεις ή σε ιδιωτικούς φορείς παροχής υπηρεσιών τηλεπικοινωνιών και για μια πενταετία από τη διακοπή της εργασίας τους. γ. Είναι σύζυγοι ή συγγενείς εξ αίματος ή εξ αγχιστείας μέχρι δεύτερου βαθμού των προσώπων που αναφέρονται στα εδάφια α και β, για το διάστημα που τα πρόσωπα αυτά υπηρετούν ή εργάζονται και για μια πενταετία από την έξοδο αυτών από την υπηρεσία ή το φορέα.
Δεν έχει καταδικασθεί αμετάκλητα σε οποιαδήποτε ποινή για τα εγκλήματα ανυποταξίας, λιποταξίας, προσβολών του πολιτεύματος, προδοσίας της Χώρας, προσβολών κατά της ελεύθερης άσκησης των πολιτικών δικαιωμάτων, προσβολών κατά της πολιτειακής εξουσίας, κατά της γενετήσιας ελευθερίας και οικονομικής εκμετάλλευσης της γενετήσιας ζωής, εγκληματικής οργάνωσης, τρομοκρατικών πράξεων, παραχάραξης, κιβδηλείας, πλαστογραφίας, απιστίας περί την υπηρεσία, παραβίασης του απορρήτου των τηλεφωνημάτων και της προφορικής συνομιλίας, κλοπής, υπεξαίρεσης, εκβίασης, απάτης, απιστίας, δωροδοκίας ή δωροληψίας, καταπίεσης, ναρκωτικών, ζωοκλοπής, λαθρεμπορίας και περί όπλων και εκρηκτικών υλών, ανεξάρτητα αν η καταδίκη αυτή αναγράφεται ή όχι στο ποινικό μητρώο του αιτούντος. Δεν έχει καταδικαστεί αμετάκλητα σε στερητική της ελευθερίας ποινή ανώτερη των έξι (6) μηνών για έγκλημα του άρθρου 7 αυτού του νόμου και για κάθε έγκλημα που τελέσθηκε με δόλο. Σε αυτή την περίπτωση, εφόσον έχει καταδικασθεί με χορήγηση αναστολής εκτέλεσης της ποινής, η άδεια λειτουργίας χορηγείται μετά από την παρέλευση πέντε (5) ετών από τη λήξη του χρόνου της αναστολής. Δεν κρατείται προσωρινά ή δεν έχει παραπεμφθεί αμετάκλητα σε δίκη για κακούργημα ή για αδίκημα της περίπτωσης γ΄ ή δεν έχει καταδικασθεί έστω και με οριστική απόφαση για κακούργημα ή για αδίκημα της περίπτωσης γ΄. Το κώλυμα αυτό ισχύει μέχρις ότου εκδοθεί αμετάκλητη απαλλακτική απόφαση.
Προϋποθέσεις περί μη τέλεσης αξιόποινων πράξεων
Η διαδικασία αφορά στην ανανέωση Αδείας Λειτουργίας Γραφείων Ιδιωτικών Ερευνών (Γ.Ι.Ε.) σε Ατομική Επιχείρηση και απευθύνεται σε ατομικές ιδιωτικές επιχειρήσεις - Γραφεία Ιδιωτικών Ερευνών, οι οποίες παρέχουν, σε τρίτα πρόσωπα, υπηρεσίες συλλογής πληροφοριών για την εξυπηρέτηση νόμιμων ιδιωτικών τους συμφερόντων.
Άδεια ή ανανέωση άδειας (έκδοση από ΕΛΑΣ)
Βεβαίωση έναρξης δραστηριότητας της Δ.Ο.Υ. ή θεωρημένο φωτοαντίγραφο από Δ.Ο.Υ. Να προκύπτει η επωνυμία, η έδρα και οι δραστηριότητες, όπως αυτές προβλέπονται στο άρθρο 11§1 του Ν.2518/1997, όπως τροποποιήθηκε και συμπληρώθηκε με το Ν. 3707/2008.
Πιστοποιητικό ψυχιάτρου σύμφωνα με το άρθρο 5 του Ν.3418/2005, από το οποίο να προκύπτει ότι δεν πάσχει από οποιασδήποτε μορφής ψυχική νόσο και δεν είναι χρήστης ναρκωτικών ουσιών. Εφόσον το υποβληθέν ιατρικό πιστοποιητικό εκδίδει ιδιώτης ιατρός, πρέπει να αναγράφεται ο αριθμός αδείας λειτουργίας νομίμου ιατρείου που διατηρεί και η σφραγίδα του να περιλαμβάνει τον Α.Φ.Μ. και την αρμόδια Δ.Ο.Υ., ενώ σε περίπτωση μη αναγραφής του αριθμού αυτού, θα πρέπει να προσκομίζεται άδεια ή βεβαίωση λειτουργίας από τον κατά τόπο αρμόδιο Ιατρικό Σύλλογο. Αν το πιστοποιητικό εκδίδει ιατρός που υπηρετεί σε Ν.Π.Δ.Δ. ή Ν.Π.Ι.Δ., πρέπει αυτό να φέρει θεώρηση του οικείου νομικού προσώπου. Η ημερομηνία έκδοσης του ως άνω πιστοποιητικού, πρέπει να μην απέχει πέραν του τριμήνου από την ημερομηνία υποβολής του.
Αντίγραφο ποινικού μητρώου για δικαστική χρήση.
Πιστοποιητικό Πρωτοδικείου ότι δεν τελεί υπό δικαστική συμπαράσταση.
Οποιοδήποτε έγγραφο από το οποίο να αποδεικνύεται η νόμιμη χρήση του ακινήτου της έδρας της επιχείρησης. Π.χ. συμβόλαιο αγοράς ή ενοικίασης ή απόδειξη υποβολής δήλωσης πληροφοριακών στοιχείων μίσθωσης ακίνητης περιουσίας της Γενικής Γραμματείας Δημοσίων Εσόδων του Υπουργείου Εθνικής Οικονομίας και Οικονομικών. Σε περίπτωση χαριστικής παραχώρησης, εκτός του τίτλου ιδιοκτησίας απαιτείται και υπεύθυνη δήλωση του παραχωρούντος (θεωρημένη), στην οποία όμως θα προσδιορίζεται χρονικά η διάρκεια της παραχώρησης – Αν η δωρεάν παραχώρηση γίνεται χωρίς χρονικό προσδιορισμό και με βούληση οριστικής αποξένωσης απαιτείται συμβολαιογραφική πράξη άρθρα 810, 496 και 498 του Αστικού Κώδικα.
Υπεύθυνη δήλωση του άρθ. 8 του Ν. 1599/1986 με την οποία δηλώνεται από τον ενδιαφερόμενο ότι: i. δεν στερούμαι των προϋποθέσεων που αναφέρονται στα εδάφια στ΄, η΄ και θ΄ του άρθρου 2§1 του Ν.2518/1997, όπως ισχύει κάθε φορά. ii. δεν κρατούμαι προσωρινά ή δεν έχω παραπεμφθεί αμετάκλητα σε δίκη για κακούργημα ή για αδίκημα της περίπτωσης γ΄ του άρθρου 2§1 του Ν. 2518/1997, όπως ισχύει κάθε φορά ή δεν έχω καταδικασθεί έστω και με οριστική απόφαση για κακούργημα ή για αδίκημα της περίπτωσης γ΄ της παρ. 1 του προαναφερομένου άρθρου. iii. δεν έχω καταδικαστεί αμετάκλητα σε στερητική της ελευθερίας ποινή ανώτερη των έξι (6) μηνών για έγκλημα του άρθρου 8 του ν. 2518/1997 και για κάθε έγκλημα που τελέσθηκε με δόλο.
Υπεύθυνη δήλωση του άρθ. 8 του Ν. 1599/1986 με την οποία δηλώνεται από τον ενδιαφερόμενο ότι: δεν εμπίπτω στις απαγορεύσεις των εδαφίων (α), (β), και (γ) του άρθρου 11§6 του Ν. 2518/1997, όπως τροποποιήθηκε και συμπληρώθηκε με το Ν. 3707/2008.
Μπορείτε να χρησιμοποιήσετε την υπηρεσία μισθωτηρίων ακινήτων εδώ: https://www.gov.gr/ipiresies/periousia-kai-phorologia/diakheirise-akinetes-periousias/misthoteria-akineton. Υποβάλλεται οποιοδήποτε έγγραφο από το οποίο να αποδεικνύεται η νόμιμη χρήση του ακινήτου της έδρας της επιχείρησης.
Περισσότερες πληροφορίες για την πρόσβαση των δημοσίων υπηρεσιών στις ηλεκτρονικές υπηρεσίες της διαδικτυακής πύλης του Εθνικού Ποινικού Μητρώου μπορείτε να δείτε εδώ: https://www.ncris.gov.gr/portal/page/portal/epm
Η αίτηση ανανέωσης υποβάλλεται το αργότερο έναν (1) μήνα πριν τη λήξη ισχύος της άδειας. Γραφεία Ιδιωτικών Ερευνών είναι οι ιδιωτικές επιχειρήσεις, οι οποίες παρέχουν, σε τρίτα πρόσωπα, υπηρεσίες συλλογής πληροφοριών για την εξυπηρέτηση νόμιμων ιδιωτικών τους συμφερόντων. Οι υπηρεσίες που παρέχουν τα Γραφεία Ιδιωτικών Ερευνών περιορίζονται, αποκλειστικώς, στα ακόλουθα αντικείμενα: α. Αναζήτηση προσώπων που εξαφανίσθηκαν. β. Αναζήτηση αντικειμένων ή ζώων που απωλέστηκαν ή εκλάπησαν. γ. Προστασία δικαιωμάτων ή έννομων συμφερόντων αστικής ή εμπορικής φύσεως. δ. Συμβολή στην αποκάλυψη εγκλημάτων έως ότου επιληφθεί η αρμόδια διωκτική αρχή.
Δικαιολογητικά και διαδικασία έκδοσης αδειών λειτουργίας ιδιωτικών επιχειρήσεων παροχής υπηρεσιών ασφάλειας και γραφείων ιδιωτικών ερευνών.
Τροποποίηση της υπ’ αριθμ. 1016/109/121−ι΄/5−8−2009 απόφασης του Αναπληρωτή Υπουργού Εσωτερικών «Δικαιολογητικά και διαδικασία έκδοσης αδειών λειτουργίας ιδιωτικών επιχειρήσεων παροχής υπηρεσιών ασφάλειας και γραφείων ιδιωτικών ερευνών» (Β΄ 1710).
ν. 2518/1997 "Προϋποθέσεις Λειτουργίας ιδιωτικών επιχειρήσεων παροχής υπηρεσιών ασφαλείας - Προσόντα και υποχρεώσεις του προσωπικού αυτών και άλλες διατάξεις", ως τροποποιήθηκε με ν.3206/2003 (Α΄ 298), ν.3707/2008 (Α΄ 209), άρθρο 19 του 1ου άρθρου του ν.4147/2013 (Α΄ 98), άρθρο 56 του ν.4456/2017 (Α΄ 24) και άρθρα 158 έως 160 του ν. 5187/2025 (Α΄ 48)
Όπου στην κείμενη νομοθεσία αναφέρονται οι όροι: α) «Υπαρχηγός», νοείται εφεξής ο «Α΄ Υπαρχηγός» με ισχύ από 1ης-2-2026 β) «Προϊστάμενος Επιτελείου», νοείται εφεξής ο «Β’ Υπαρχηγός», με ισχύ από 1ης.2.2026.
Aν απορριφθεί η αίτηση για την ανανέωση της άδειας λειτουργίας, ο ενδιαφερόμενος δύναται να ασκήσει προσφυγή ενώπιον του Α΄ Υπαρχηγού Ελληνικής Αστυνομίας, εντός αποκλειστικής προθεσμίας δέκα (10) ημερών από την κοινοποίηση της απορριπτικής απόφασης (παρ. 7 του άρθρου 2 και παρ. 4 του άρθρου 11 του ν. 2518/1997, σε συνδυασμό με περιπτ. α΄ της παρ. 3 του άρθρου 99 του ν. 5187/2025).
Ο υπάλληλος που παραλαμβάνει τα δικαιολογητικά ελέγχει την πληρότητα και την κανονικότητα των δικαιολογητικών. Αν τα υποβαλλόμενα από τον ενδιαφερόμενο δικαιολογητικά δεν είναι πλήρη, τάσσεται σ’ αυτόν εύλογη προθεσμία για τη συμπλήρωσή τους.
Επίσης, ο αρμόδιος υπάλληλος προβαίνει σε αυτεπάγγελτη αναζήτηση από την αρμόδια Αρχή αντιγράφου ποινικού μητρώου δικαστικής χρήσης και πιστοποιητικό Πρωτοδικείου του τόπου κατοικίας του ενδιαφερομένου, ότι δεν τελεί υπό δικαστική συμπαράσταση καθώς και επιπλέον, γίνεται έλεγχος από διάφορες πηγές της Ελληνικής Αστυνομίας.
Η Διεύθυνση Δημόσιας Ασφάλειας/ Α.Ε.Α. που παραλαμβάνει τα δικαιολογητικά ελέγχει την πληρότητα και την κανονικότητα των δικαιολογητικών. Αν τα υποβαλλόμενα από τον ενδιαφερόμενο δικαιολογητικά δεν είναι πλήρη, τάσσεται σ’ αυτόν εύλογη προθεσμία για τη συμπλήρωσή τους με διαταγή προς την Υπηρεσία παραλαβής των δικαιολογητικών.
Συγκροτείται Επιτροπή της παρ. 1 του άρθρου 2 του Ν. 2518/1997 της Διεύθυνση Δημόσιας Ασφάλειας/Α.Ε.Α. η οποία γνωμοδοτεί για την έκδοση - ανανέωση της άδειας.
Η άδεια/απόφαση αποστέλλεται στην αρχική Υπηρεσία παραλαβής των δικαιολογητικών.
Ο υπάλληλος του αρμόδιου Τμήματος παραλαμβάνει την αίτηση με τα επισυναπτόμενα δικαιολογητικά και χορηγεί αριθμό πρωτοκόλλου.
Η άδεια εκδίδεται ύστερα από απόφαση του Β΄ Υπαρχηγού Ελληνικής Αστυνομίας (παρ. 1 του άρθρου 2 και παρ. 4 του άρθρου 11 του ν. 2518/1997, ως ισχύει, σε συνδυασμό με περιπτ. β΄ της παρ. 3 του άρθρου 99 του ν. 5187/2025).
Όταν δε συντρέχουν οι απαιτούμενες από το Νόμο προϋποθέσεις το αίτημα απορρίπτεται ύστερα από απόφαση του Β΄ Υπαρχηγού Ελληνικής Αστυνομίας (άρθρο 2 και 11 του ν. 2518/1997, ως ισχύει, σε συνδυασμό με περιπτ. β΄ της παρ. 3 του άρθρου 99 του ν. 5187/2025).
Η αρμόδια Υπηρεσία επιδίδει την απόφαση ανανέωσης ή απόρριψης στον ενδιαφερόμενο με σχετικό αποδεικτικό. Η απόφαση ανανέωσης επιδίδεται αφού δεσμευθεί e-παράβολο ένσημο ΕΛ.ΑΣ. (2.04€).
Ο ενδιαφερόμενος υποβάλλει την αίτηση και τα δικαιολογητικά στην αρμόδια Αστυνομική Αρχή (Υποδιεύθυνση ή Τμήμα Ασφαλείας και όπου δεν υπάρχουν στο Αστυνομικό Τμήμα γενικής αρμοδιότητας της περιοχής), όπου έχει έδρα η επιχείρηση, ή σε ΚΕΠ.
Η χορηγηθείσα άδεια λειτουργίας/ απόφαση απόρριψης , αποστέλλεται από τη Διεύθυνση Δημόσιας Ασφάλειας/Α.Ε.Α. στην Υποδιεύθυνση ή στο Τμήμα Ασφάλειας και όπου δεν υπάρχουν στο Αστυνομικό Τμήμα όπου υποβλήθηκαν τα δικαιολογητικά.
Το αποδεικτικό επίδοσης υποβάλλεται στην Διεύθυνση Δημόσιας Ασφάλειας/Α.Ε.Α. Κατά της απόφασης απόρριψης ο ενδιαφερόμενος δύναται να ασκήσει προσφυγή ενώπιον του Α΄ Υπαρχηγού Ελληνικής Αστυνομίας, εντός αποκλειστικής προθεσμίας δέκα (10) ημερών από την κοινοποίηση της (παρ. 7 άρθρου 2 και παρ. 4 του άρθρου 11 του ν. 2518/1997 σε συνδυασμό με περιπ. α΄ της παρ. 3 του αρθρου 99 του ν. 5187/2025).
Παραλαβή αίτησης (αρμόδια Αστυνομική Αρχή)
Δικαιολογητικά για ΑΝΑΝΕΩΣΗ αδείας λειτουργίας Γραφείου Ιδιωτικών Ερευνών (Γ.Ι.Ε.) σε ΑΤΟΜΙΚΗ ΕΠΙΧΕΙΡΗΣΗ